open-index/open-wikipedia-markdown huggingface dataset:
Algol

**Algol** (acrónimo inglés de ***Algo**rithmic **L**anguage*, "linguaxe algorítmica") é unha linguaxe de programación. Foi moi popular nas universidades durante os anos 1960, pero non chegou a ter éxito coma linguaxe de uso comercial.

Porén, Algol influíu profundamente en varias linguaxes posteriores que si acadaron gran difusión, coma Pascal, C e Ada.

Deica 1965 dúas correntes distinguíronse sobre o tema dunha sucesora para a Algol. Como resultado, definíronse as linguaxes Algol W que é unha linguaxe *minimalista*, rapidamente implementada e distribuída e, por outra parte, Algol 68 que para a época está na fronteira entre unha linguaxe para programar nela e unha linguaxe para investigar sobre ela.

## Exemplo de programa en Algol

:**procedure** *Absmax*(*a*) *Dimensions*:(*n*, *m*) *Resultado*:(*y*) *Subíndices*:(*i*, *k*);
::**value** *n*, *m*; **array** *a*; **integer** *n*, *m*, *i*, *k*; **real** *y*;
:**comment** Da matriz a tómase o elemento co valor absoluto maior e colocase en *y*.
::Os subíndices do elemento colócanse en *i* e *k*;
:**begin** **integer** *p*, *q*;
::*y* := 0; *i* := *k* := 1;
::**for** *p* := 1 **step** 1 **until** *n* **do**
::**for** *q* := 1 **step** 1 **until** *m* **do**
:::**if** *abs*(*a*[*p*, *q*]) > *y* **then**
::::**begin** *y* := *abs*(*a*[*p*, *q*]);
:::::*i* := *p*; *k* := *q*
::::**end**
:**end** *Absmax*

## Algol W
Linguaxe elaborada deseñada por Niklaus Wirth e Tony Hoare a partir dos traballos do grupo ALGOL da IFIP. Trátase dunha linguaxe concisa, simple de implementar, que evita tódolos defectos coñecidos da linguaxe Algol e inclúe as súas propias características adicionais. Con todo, o grupo Algol non a adoptou como sucesora do Algol preferindo no seu lugar á que terminou sendo Algol 68. Algol W foi empregada por gran cantidade de usuarios e sementou o camiño para o nacemento da linguaxe Pascal.

Entre as características desta linguaxe destácanse: Aritmética de dobre precisión, números complexos, cadeas de caracteres e estruturas de datos dinámicas, avaliación por valor, paso de parámetros por valor, valor resultado ou resultado.

## Algol 68
A definición desta linguaxe foi presentada na reunión do comité ALGOL da IFIP en 1965. Tras varios anos de revisión do deseño chegouse a unha versión definitiva en 1968. O principal autor é Adriaan Van Wijngarden.

Os obxectivos principais da ALGOL 68 son a comunicación de algoritmos, a eficiente execución dos mesmos en diferentes arquitecturas e o servizo como ferramenta para a ensinanza.

Unha característica interesante da ALGOL 68 é que a súa semántica foi definida formalmente antes de ser implementada en base ao formalismo chamado gramáticas de dous niveis.
70

## Acontecementos 
### Asia 
* India ve a fin da Dinastía Helenística.

### Occidente 
miniatura|esquerda|220px|Saqueo do Templo de Xerusalén, relevo do Arco de Tito, Roma
* Tito destrúe e saquea o Templo de Xerusalén despois do cerco de Xerusalén.
* Creación da Legio II Adiutrix.
* Frontinus tórnase Pretor romano.

### Arte e cultura 
miniatura|esquerda|225px|O Coliseo nunha gravura
* Comeza a construción do Coliseo de Roma.

## Nacementos 
## Mortes 
* Herón de Alexandría, data aproximada.

## Outros 
* Historia ano a ano
Casa Grande de Lentille

A **Casa Grande de Lentille** é un pazo situado na parroquia da Pena no concello de Cenlle. O pazo aséntase sobre zona moi rochosa, sendo os propios penedos parte da cimentación da casa e no ángulo leste da construción, baixo a solaina, aséntanse grandes penedos confundíndose co deseño do edificio.

## Descrición
Na actualidade ten planta en forma de U, coas coxías laterais de distinta lonxitude. A planta actual é froito de modificacións feitas en distintas épocas, malia iso aínda se pode ver o uso de material nobre e ben labrado indicativo das primeiras construcións en contraposición coas mais modernas engadidas ou enxertadas nos corpos máis antigos. Exemplo disto son as ventás con montante, en correspondencia co ancho daquelas.

A fachada principal actual é a que mira ao sueste, cun murallón de peche de reducida lonxitude, con portada e ameas. Sobre da portada de entrada vese o escudo de armas.

O piso máis alto ten tres xanelas, con cadanseus montantes, e un balcón de cemento e de feitura moderna.

*A fachada nordeste comeza cunha solaina que se apoia nun só piar de sección cadrada, feito de bos perpiaños e continúa cun lenzo de parede construído en perpiaño basto, con catro vans no seu piso superior.
*A fachada noroeste ten vans e unha porta que comunica a cociña coa leira.

Traspasado a portada atopámonos no patio exterior. As tres ás percórreas interiormente unha solaina interior, en forma de U, que dá ao patio seguindo a disposición das coxías. Apóiase sobre arcadas sostidas por piares, canzorros e pequenas ménsulas que sobresaen nos sobrazos dos arcos. Toda a solaina cóbrese con tellado, prolongación do da casa, sobre un gran beirado de madeira que se apoia en esveltas columnas de pedra pseudodóricas ou capiteis-zapata.

Na planta baixa, dende os arcos accédese aos habitáculos dedicados ao servizo e usos agrícolas, e a través da propia solaina accédese á planta alta dedicada a habitación e uso señorial, cunha serie de salóns intercomunicados entre si, como é habitual na maioría dos pazos.

A cuberta do edificio é a catro augas en tella que se une ao propio edificio mediante cornixa moldurada. Tres chemineas de distinta tipoloxía levántanse sobre o tellado. A da cociña con seis remates piramidais, a central de sección circular rematada cunha pequena cúpula con respiradoiros e artístico pináculo de peaña, pirámide e bóla.

No interior destaca pola súa conservación a cociña, con lareira e campá pequena de pedra que descansa sobre unha grosa columna con capitel e plinto moldurados, e colocada en ángulo. A cociña conserva o forno e o pavimento enlousado.

O oratorio estivo situado nun dos salóns, que segue existindo nunha parede enclaustrado baixo arco de medio punto peraltado un pequeno e artístico de madeira.

Como edificios secundarios sinalar a adega e unha fonte en construción abovedada de pedra.

## Véxase tamén
### Outros artigos
*Pazos de Galicia
### Bibliografía
*Rivera Rodríguez, María Teresa: *Pazos Ourensanos*, Edilesa. Obra Social de Caixanova, 2000.
Hernando Pizarro

**Hernando Pizarro**, nado en Trujillo (Estremadura) en 1502 e finado na mesma vila 1578, foi un conquistador español.

## Traxectoria 
Loitou en Italia con seu pai, pasou ó Perú co seu irmán Francisco Pizarro e os seus outros irmáns Juan e Gonzalo e participou nas primeiras accións da conquista do Imperio Inca. Nomeado gobernador de Cuzco foi detido por Diego de Almagro ata que Francisco conseguiu a súa liberdade, a partir diso foi un dos que máis fomentaron a rivalidade entre Francisco e Almagro, a quen mandou decapitar despois da batalla de las Salinas (1538), regresou a España e estivo preso no Castelo da Mota por darlle morte a Almagro.
Tawunawa

**Tuwanawa** foi unha cidade hitita situada ao sueste da clásica Capadocia, ao norte de Adaniya (Cilicia). Foi a clásica Tyana a uns 170&nbsp;km ao sur de Hattusa.
Sobre o -1345 un xefe chamado Anna, que apoiaba ao rei de Arzawa, ocupou Tupaziya, na zona do Monte Ammuna, e, despois de saqueala, pasou por un lago cuxo nome non se conservou (talvez o Lago do Sal) e chegou ata Tawanuwa que tamén atacou. O rei Suppiluliumas I derrotouno e dominou a zona.
Tupaziya

**Tupaziya** foi unha cidade hitita na Terra Baixa Hitita, na zona chamada do monte Ammuna, que foi invadida e ocupada por Arzawa sobre o -1345. Os de Arzawa pasaron a seguir por un lago (probabelmente o lago do Sal) e chegaron a Tawunuwa, pero serían derrotados por Suppiluliumas I nunha das súas primeiras campañas como rei.
Landa

**Landa** foi unha cidade ou rexión do Imperio Hitita situada ao leste de Hattusa, de localización exacta non localizada. Labarnas I combateu nesta rexión.
Os kaskas de Pishuru, despois de conquistaren Ishupitta e Daistipassa, cidades hititas, apoderáronse das terras de Landa, Marista e algunhas cidades fortificadas dos hititas; os hititas non os puideron conter e os kaskas continuaron avanzando ao sur, cruzando o río Marasanda ou Maraššanda, e chegando ata a terra de Kanis (Kanesh).
Pishuru

**Pishuru** foi unha cidade habitada por kaskas na rexión de Ishupitta, que sobre o -1320 acadou a hexemonía comarcal e reconstruíu Palhwisa, que o rei Mursilis II incendiara un ano antes; pero o rei hitita volveu e incendiouna por segunda vez; os kaskas de Pishuru ocuparon entón a cidade de Kuzastarina que Mursilis atacou e reconquistou.
Pishuru non perdeu a hexemonía e mantívoa ao comezar o século –XIII. Ishupitta e Daistipassa, cidades próximas, ambas da Terra Alta Hitita, volvéronse aliadas de Pishuru e apoderáronse das terras de Landa, Marista e algunhas cidades fortificadas dos hititas; os hititas non os puideron conter e os kaskas continuaron avanzando ao sur cruzando o río Marasanda ou Maraššanda e chegando ata a terra de Kanis (Kanesh). As cidades de Kurustama, Gazzuira e outra cuxo nome non se pode ler (pero que comeza por Ha...) uníronse aos kaska e atacaron as cidades hititas das inmediacións. Durmitta tamén quedou baixo control kaska e atacou a comarca de Tuhuppiya. Os kaskas non atoparon ningún obstáculo na terra de Ippasanama (Ippaššanama), e puideron seguir ata atacaren a terra de Suwatara. Só dúas cidades, unha delas Istahara (a outra non se pode ler), escaparon aos ataques kaska.
Palhwisa

**Palhwisa** (Palhuissa) foi un reino ao nordeste do Imperio, abrazando unha rexión que foi saqueada polos kaskas sobre o -1330 e na que o rei Suppiluliumas I fixo operacións na parte final do seu reinado. O reino era probabelmente vasalo dos hititas.
Na segunda campaña de Mursilis II (terceiro ano de reinado) o rei volveu combater en Ishupitta, onde outra vez obtivo a vitoria, pero os líderes da revolta, Pazzanna e Nunnuta, antigos vasalos dos hititas, puideron fuxir, e dirixíronse a Palhwisa (Palhwišša) onde tiveron que recrutar continxentes locais, que non serían inimigo para o exército regular hitita, que os derrotou, e o rei puido destruír a cidade polo lume e saqueouna; o exército dos kaskas fuxiu; entón o rei dirixiuse a Istahara, onde acampou, e desde onde enviou gran á capital; os xefes rebeldes dirixíronse á cidade de Kammamma, e o rei pediulles a entrega ou en caso contrario destruiría a cidade; a cidade colleu aos dous rebeldes e matounos e despois someteuse a Mursilis.
Kuzastarina

**Kuzastarina** foi unha cidade habitada por kaskas na rexión de Ishupitta, que sobre o -1320 foi ocupada polos kaskas de Pishuru, poder comarcal hexemónico. Mursilis II, que facía campaña na zona, atacouna e reconquistouna.
Anziliya

**Anziliya** foi unha cidade do país dos kaska, ao nordeste de Hattusa, non lonxe de Tapikka. Foi conquistada e reconquistada polo rei hitita Suppiluliumas I antes do -1340, probabelmente sen atopar resistencia.
Mursilis II estivo na zona sobre o -1320 na súa terceira campaña (cuarto ano de reinado) pero non se di que conquistase a cidade, senón que conquistou os territorios das inmediacións, o que indicaría que permanecía en mans hititas.

Foi fortificada por Muwatallis II sobre o -1300 e cedida ao seu irmán Hattusilis dentro do reino de Hakpis.
Ishupitta

**Ishupitta** foi unha cidade hitita do nordeste do Imperio, na Terra Alta Hitita, ocupada polos kaskas no século –XIV. Foi un dos teatros da última campaña do rei hitita Suppiluliumas I pouco tempo antes da súa morte sobre o -1325/-1320.
## Historia
Mursilis II na súa primeira campaña o segundo ano de reinado, cando volvía a Hattusa pasou preto de Ishupitta, onde os kaska da rexión negáronse a achegar os continxentes aos que estaban obrigados polos acordos cos hititas (continxentes que eran utilizados para loitar contra outros kaskas non sometidos) e o rei atacou a cidade e obrigounos, queimando unha das súas cidades na zona; pero pouco despois de saír o rei da zona, Ishupitta volvía a se rebelar. No terceiro ano de reinado, na segunda campaña, volveu á zona e derrotou outra vez aos kaska, pero os
líderes da revolta, Pazzanna e Nunnuta, que ata había poucos anos foran vasalos dos hititas, puideron fuxir, e dirixíronse a Palhwisa (Palhwišša) onde serán derrotados.

No cuarto ano de reinado de Mursilis III, ao principio da súa terceira campaña, (que despois foi contra Arzawa), o rei loitou outra vez; nesta zona a cidade kaska de Pishuru acadara a hexemonía e reconstruíra a cidade de Palhwisa que Mursilis incendiara o ano antes, e o rei hitita incendiouna por segunda vez; os kaskas ocuparon entón a cidade de Kuzastarina, que Mursilis atacou e reconquistou; entón fixo un forte avance ata a cidade de Anziliya e conquistou os territorios das inmediacións.

Baixo Muwatallis II a cidade foi dominada polos kaskas, os cales se apoderaron entón das terras de Landa, Marista e algunhas cidades fortificadas dos hititas; os hititas non os puideron conter e os kaskas continuaron avanzando cara ao sur cruzando o río Marasanda ou Maraššanda e chegando ata a terra de Kanis (Kanesh). Pouco despois Ishupitta foi cedida por Muwatallis II ao seu irmán Hattusilis dentro do reino vasalo de Hakpis.
Tapikka

**Tapikka** ou **Tappiga** foi unha cidade hitita situada na moderna Maşat Höyük (Turquía). Crese que foi destruída polos kaska pouco antes do -1350. Na cidade atopouse unha importante colección de cartas, que permiten facerse unha idea da situación do Imperio Hitita no século –XIV.

A cidade foi reconstruída e fortificada por Muwatallis II sobre o -1300 e entregada ao seu irmán Hattusilis como parte do recentemente creado reino vasalo de Hakpis.
## Notas
Microelectrónica

A **microelectrónica** é a aplicación da ciencia electrónica a compoñentes e circuítos de dimensións moi pequenas, microscópicas e ata de nivel molecular para producir dispositivos e equipos electrónicos de dimensións reducidas pero altamente funcionais. O teléfono móbil, o microprocesador da CPU e a computadora tipo Palm son claros exemplos dos alcances actuais da tecnoloxía microelectrónica.

## Véxase tamén
*Nanotecnoloxía
*Chip
Razamonde

Como topónimo **Razamonde** pode referirse a:

;En Galiza
***Razamonde**, parroquia do concello de Cenlle;
****Razamonde**, lugar de dita parroquia.

## Véxase tamén
### Outros artigos
Marista

**Marista** foi unha cidade situada ao leste (lixeiramente ao sueste) de Hattusa, na Terra Alta Hitita.
Os kaska de Pishuru ao comezar o século –XIII dominaron as cidades hititas de Ishupitta e Daistipassa, desde onde conquistaron Landa, Marista e algunhas cidades fortificadas dos hititas. Marista foi cedida pouco despois por Muwatallis II ao seu irmán Hattusilis dentro do reino vasalo de Hakpis.
Outerelo, Lougares, Mondariz

**Outerelo** é un lugar da parroquia de Lougares, no concello pontevedrés de Mondariz, na comarca do Condado. Tiña 27 habitantes no ano 2013 segundo datos do IGE, dos cales eran 16 homes e 11 mulleres, o que supón unha diminución con relación ao ano 2000 cando tiña 41 habitantes.

## Lugares e parroquias
### Lugares de Lougares
### Parroquias de Mondariz
## Véxase tamén 
### Outros artigos 
* Lugares de Mondariz
Clachan

Un **clachan** ou '''clach'an'* é unha configuración de poboación característica de Irlanda e Escocia, do ámbito rural. Equivalería aos lugares de Galicia. Loxicamente, coa urbanización actual dos distintos condados, moitos destes clachans quedaron absorbidos polas novas vilas e cidades.

Son pequenos asentamentos de casas agrupadas que normalmente non teñen nin igrexa, nin tenda nin escola, é dicir, que non son o centro social ou comercial dunha comunidade. Normalmente existían fortes relacións de parentesco entre os habitantes dun mesmo clachan.

A propiedade das terras ao redor repartíase cun sistema de tenzas semellante ao rundale (*runrig'' en Escocia), polo cal a cada un dos integrantes do clachan lles correspondían leiras boas, non tan boas e cativas. Normalmente as mellores terras estaban máis próximas das casas, e as peores máis afastadas. Ademais, había terreos en mancomún, coma os montes ou os que arrodeaban o grupo das casas. O monte repartíaselle aos granxeiros en función das agras cultivábeis que lle correspondesen, e daba dereito a alindar as vacas ou ovellas.
Amplitude térmica

**Amplitude térmica** (ou **oscilación térmica**) é a diferenza entre a temperatura máis alta e a máis baixa rexistrada nun lugar ou zona, durante un certo período de tempo (un día, un mes, un ano...).

## Características 
Nos estudos do clima mídese a oscilación térmica diaria, a maior amplitude térmica maior diferenza de temperaturas entre o día e a noite.

Nas series climáticas a amplitude térmica é a diferenza entre a temperatura media do mes máis cálido e a do máis frío.

Este dato, normalmente se emprega na investigación da atmosfera e do océano dunha zona xeográfica determinada. En xeral, os climas que corresponden ás zonas costeiras ou próximas ao mar presentan oscilacións térmicas baixas, polos efectos moderadores ou suavizadores da masa hídrica. Pola contra, os climas de zonas interiores ou continentais adoitan presentar unha forte oscilación térmica tanto diaria como anual, coa excepción das zonas ecuatoriais ou tropicais, onde as altas temperaturas son constantes.

Pode considerarse como amplitude térmica baixa a aquela que é inferior a 10&nbsp;°C, media se está entre os 10 e os 18&nbsp;°C, alta se é superior aos 18&nbsp;°C, e insignificante se é menor de 5&nbsp;°C.

Adoitase distinguir entre a oscilación térmica anual e a diaria.
Premios World Soccer

Dende o ano 1982, a revista World Soccer Magazine fai unha enquisa entre os seus lectores para outorgar tres premios, Xogador do ano, Adestrador do ano e Escuadra do ano.
## Gañadores
### Escuadra do ano
*2011 - 25px|España FC Barcelona
*2010 - 25px|España España
*2009 - 25px|España FC Barcelona
*2008 - 25px|España España
*2007 - 25px|Iraq Iraq
*2006 - 25px|España FC Barcelona
*2005 - 25px|Inglaterra Liverpool FC
*2004 - 25px|Grecia Grecia
*2003 - 25px|Italia AC Milan
*2002 - 25px|Brasil Brasil
*2001 - 25px|Inglaterra Liverpool FC
*2000 - 25px|Francia Francia 
*1999 - 25px|Inglaterra Manchester United FC
*1998 - 25px|Francia Francia 
*1997 - 25px|Alemaña Borussia Dortmund
*1996 - 25px|NIxeria Nixeria 
*1995 - 25px|Holanda AFC Ajax
*1994 - 25px|Italia AC Milan
*1993 - 25px|Italia Parma AC
*1992 - 25px|Dinamarca Dinamarca
*1991 - 25px|Francia Francia
*1990 - 25px|Alemaña Alemaña
*1989 - 25px|Italia AC Milan
*1988 - 25px|Holanda Holanda
*1987 - 25px|Portugal FC Porto
*1986 - 25px|Arxentina Inglaterra
*1985 - 25px|Inglaterra Everton FC
*1984 - 25px|Francia Francia
*1983 - 25px|Alemaña Hamburger SV
*1982 - 25px|Brasil Brasil
es
## Ligazóns externas
* revista World Soccer (en inglés)
Monte Caxado

[Estación de [radar no cumio do Monte Caxado|miniatura|dereita]]

O **monte Caxado** é un monte situado no concello coruñés das Pontes de García Rodríguez. Cos seus 756 metros de altitude sobre o nivel do mar é o segundo punto máis alto da provincia da Coruña despois do Coto do Pilar con 806 metros de altitude.

## Notas
72

## Acontecementos 
* Vespasiano e Tito son cónsules romanos.
* Vespasiano depón a Antíoco IV de Siria.
* Primeira guerra romano-xudía: os romanos sitian Masada, fortaleza no deserto defendida por vítimas xudías dos sicarios.

## Nacementos 
## Mortes 
## Outros 
* Fúndase Flavia Neapolis (actual Nablus).

Historia ano a ano
73

## Acontecementos 
### Roma 
* Plinio o Vello serve como procurador na provincia Tarraconense.
* Domiciano é cónsul.
* Vespasiano e Tito son censores. Aproveitan para purgar o senado romano de opositores, mais tamén para abrilo a novos membros, provinciais ou itálicos.
* Vespasiano concédelle o dereito latino a todos os municipios de Hispania e favorece a promoción das elites coloniais.
* Flavius Silva tórnase legado de Xudea.

miniatura|200px|Vista actual de Masada
** Dirixidos por este, os romanos conquistan Masada, o derradeiro bastión xudeu. Á súa chegada á praza forte, os lexionarios romanos descobren todos os seus defensores mortos, incluídos as mulleres e os nenos. Suicidáranse colectivamente para evitar caer en mans dos romanos.
* Roma anexiónase a Pequena Armenia.
* Guerra do legado Cnido Pinarius Cornelius Clemens na Xermania (rematada ao ano seguinte).

### Asia 
* Comeza a guerra dos hunos na China (até o 91)
** Os xenerais Dou Gu (Teou Kou) e Geng Bing (Keng Ping) dirixen unha expedición en Mongolia contra os xiongnu do Norte, que partiron en fuga. Estableceuse unha colonia militar no oasis de Hami no deserto do Gobi para lles cortar a ruta aos xiongnu.
** Ban Chao (Pan-Tch’ao), competindo cos xiongnu, impón o protectorado chinés aos reis do Lop Nor e de Khotan na bacía do río Tarim co propósito de controlar a ruta da seda (73-94).

## Nacementos 
## Mortes 
* Tiridates I, rei de Armenia.

## Outros 
* Marcial escribe unha sátira sobre a covardía militar.
* Historia ano a ano
74

## Acontecementos 
### Imperio Romano 
miniatura|esquerda|225px|Vista actual dunha porción da Selva Negra
* A Selva Negra pasa a mans romanas.

### Asia 
* Os chineses establecen un Protectorado das Rexións Occidentais.
* Os xenerais chineses Dou Gu (Teou Kou) e Geng Bing (Keng Ping) apodéranse do oasis de Turfan.

## Nacementos 
## Mortes 
## Outros 
* Escríbese en Mesopotamia o derradeiro texto de escrita cuneiforme coñecido (unha efeméride astral).
* Historia ano a ano
75

## Acontecementos 
* Zhangdi convértese no novo emperador da dinastía Han na China (até 88).

## Nacementos 
* Suetonio, historiador romano.

## Mortes 
* Mingdi, emperador chinés da dinastía Han (n. 28).

## Outros 
*

Historia ano a ano
76

## Acontecementos 
miniatura|150px|esquerda|Anacleto, papa
* É elixido papa Anacleto III, que sucede a Lino.
* Gales é incorporado ao Imperio Romano.

### Ciencia e tecnoloxía 
* O chinés Ban Gu (*Pan Ku* en transcrición Wade-Gilles) desenvolve unha teoría sobre a orixe do Universo.

## Nacementos 
* 24 de xaneiro - Adriano, emperador romano (m. 138).

## Mortes 
## Outros 
* Historia ano a ano
78

## Acontecementos 
### Asia 
* Segunda dinastía Cuxana, na India (até o 96).
* Comeza o cómputo da era Saka na India.
* Iníciase o reinado de Pacorus II, monarca de Partia.

### Europa 
* Roma conquista gran parte de Gales.
* Agrícola e nomeado gobernador de Britania.

## Nacementos 
* Zhang Heng (W-G: *Chang Heng*), astrónomo, matemático, inventor, artista e erudito literario chinés (m. 139).

## Mortes 
* Vologases II, rei de Partia.

## Outros 
* Historia ano a ano
77

## Acontecementos 
### Asia 
* Principia o reinado de Giru, novo monarca de Baekje, país sito na península coreana (até 128).

### Europa 
* Os bructeri, pobo xermano, levántase contra o dominio romano.
* Roma inicia a exploración das Illas Británicas (até o 84), so a dirección do seu gobernador, Agrícola.

### Arte e cultura 
* Plinio o Vello publica o primeiro dos seus dez libros sobre a *Historia natural*.

## Nacementos 
## Mortes 
* Daru, soberano do reino de Baekje, sito en Corea.

## Outros 
* Historia ano a ano
80

## Acontecementos 
### Asia 
* Artabanos III disputa o trono de Partia entre este ano e o 90.

### Europa 
* Inauguración do incompleto Coliseo de Roma por Tito, con cen días de xogos.

miniatura|175px|*Recreación debuxada da eolípila*

### Arte e cultura 
* O poeta romano Marco Valerio Marcial publica os seus "*Epigramas*" (editados como *Liber Spectaculorum*).

### Ciencia e tecnoloxía 
* Herón de Alexandría crea a eolípila, o primeiro dispositivo movido polo vapor.

## Nacementos 
* Carpócrates, pensador gnóstico.
* Aśvaghosa, filósofo e poeta indio († 150)

## Mortes 
* Vologases II, xa de Partia.
* Talhae, soberano do reino coreano de Silla.

## Outros 
* Historia ano a ano
Meta

**Meta** pode ter varios significados:

* Unha **meta** é o fin ou obxectivo de calquera acción.
* Nalgúns deportes (atletismo, vela, automobilismo etc., a **meta** é o lugar ao que deben chegar os participantes.

## Xeografía 
* **Meta** é unha comuna italiana.
* **Meta** é un departamento de Colombia.
* Hai dous ríos chamados Meta:
** **río Meta, Colombia**, un afluente do río Orinoco.
** **río Meta, Italia**
* Hai dúas cidades con este nome nos Estados Unidos de América:
** **Meta, Kentucky**
** **Meta, Missouri**
* A **Illa de Baffin** foi orixinariamente bautizada como **Meta Incognita** ("Fronteira Descoñecida" en latín)
* Na mitoloxía grega, **Meta** ou Mélite era o nome da primeira esposa de Exeo, rei de Atenas.

## Prefixo 
**meta-** é un prefixo que provén do grego *μετά* (*metá*) e que se utiliza en galego nos seguintes sentidos:
* reflexión, cambio, sucesión, o feito de ir alén, á par de, entre ou con.
* "acerca de", como en metafísica (orixinariamente, "alén da física") ou metalingüística (o léxico referido á lingüística).

### Informática 
* **Meta-datos**, nas bases de datos, son os datos que describen outros datos.
* A etiqueta **META** utilízase en HTML para fornecer meta-datos estruturados acerca dunha páxina web.
* A **metaprogramación** refírese programas que manipulan, crean ou alteran outros programas.
* Especialmente no vocabulario científico, indica a auto-referencia:
** **metafísica**.- a física da física
** **metalinguaxe**.- sistema ou linguaxe que permite describir outras linguaxes.
Riobó, Osmo, Cenlle

**Riobó** é un lugar da parroquia de Osmo no concello ourensán de Cenlle, na comarca do Ribeiro.

Nel atópase o pazo de Riobó, as escolas de nenos e nenas da *Fundación da escola da Doctrina Cristiana* feita por Bernardino de Prado y Ulloa, dono do pazo, e unha casa tamén patrimonio do pazo na que se pode ver sobre unha ventá un escudo timbrado con cimera emplumada mirando a dereita, con dous cuarteis, o primeiro coas nove cuñas do apelido Acuña e o segundo, cunha banda en diagonal e bordura de trece roeles que pode pertencer a familia Sandoval - Sarmiento, por desgraza a día de hoxe as escolas sofren unha gran deterioración e necesitan unha profunda restauración.

## Lugares e parroquias 
### Lugares de Osmo 
### Parroquias de Cenlle 
## Notas 
## Véxase tamén 
### Outros artigos 
* Lugares de Cenlle
Osmo, Osmo, Cenlle

**Osmo** é un lugar da parroquia de Osmo no concello ourensán de Cenlle, na comarca do Ribeiro. É o segundo núcleo da parroquia en poboación.

## Patrimonio
A súa carballeira e a capela da Virxe do Socorro acollen a romaría da Virxe do Socorro que se celebra tódolos anos no segundo domingo do mes de setembro, sendo de moita sona en toda a bisbarra.

A igrexa parroquial de San Miguel conserva pouco da súa orixinal fábrica románica (algún canzorro...). Na súa orixe parece ser que foi de fundación privada, feita polo Conde de Ribadavia. A súa imaxe actual débese á importante reforma feita no século XVIII. Conserva unha sinxela pero fermosa fachada renacentista, do século XVI ou primeiros anos do XVII, estilo pouco común na zona e en igrexas parroquiais. No seu interior é de resaltar a importancia dunha predela no altar de San Francisco. Preto dela hai un cruceiro con Crucificado e Piedade.

## Galería de Imaxes

Ficheiro:Altarsanfranciscoosmo.jpg|Altar de San Francisco (lateral dereito). 
Ficheiro:Detalle fachada igrexa de Osmo.JPG|Detalle da fachada principal da igrexa.
Ficheiro:Capela de NSra do Socorro Osmo.JPG|Capela da Virxe do Socorro.
Ficheiro:Cruceiro de Osmo 1.JPG|Cruceiro de Osmo.
Ficheiro:cruceiroosmo.jpg|Detalle do Cruceiro de Osmo 1- Crucificado.
Ficheiro:piedadeosmo.jpg|Detalle do Cruceiro de Osmo 1- Piedade. 
Ficheiro:Carballaosmo.jpg|Carballa centenaria.

## Lugares e parroquias
### Lugares de Osmo
### Parroquias de Cenlle
## Notas 
## Véxase tamén 
### Outros artigos 
* Lugares de Cenlle
Chad Channing

**Chad Channing**, nado o 31 de xaneiro de 1967 en Santa Rosa, California, Estados Unidos, foi o batería da banda de grunge Nirvana dende 1988 ata 1990, cando deixou o grupo por diferenzas creativas co resto dos membros. Foi substituído por Dave Grohl.

Channing posteriormente creou unha banda chamada Fireants e tamén tocou noutras bandas como The Methodists, East of the Equator e, máis recentemente, Redband. Na actualidade canta e toca o baixo en Before Cars.
Boeing B-52 Stratofortress

O **Boeing B-52 Stratofortress** é un bombardeiro estratéxico subsónico que voa co exército dos Estados Unidos dende 1955, e é o sucesor do Convair B-36 Peacemaker. Aínda que construído para o rol nuclear da guerra fría, as súas capacidades de bombardeo convencional son máis importantes hoxe en día para os obxectivos da USAF, onde o seu gran radio de acción, de ata 14 080 km sen abastecemento aéreo, e a súa gran capacidade, de ata 32 toneladas, de carga probaron a súa valía.

A partir da obtención do contrato o 5 de xuño de 1946, o B-52 pasou por varias etapas de deseño; dende o primeiro prototipo de á recta propulsado por seis motores turbohélice ata o prototipo final YB-52, de á en frecha e propulsado por oito turborreactores. O avión realizou o seu primeiro voo o 15 de abril de 1952. Construído para levar armas nucleares en misións de disuasión durante a guerra fría, o B-52 Stratofortress substituíu o Convair B-36. A pesar de ser veterano nun feixe de guerras, o Stratofortress só utilizou munición convencional en combate. O seu nome de Stratofortress rara vez se utiliza fóra dos contextos oficiais; adoita a ser coñecido polo persoal da USAF como BUFF (Big Ugly Fat/Flying Fucker/Fellow).

O B-52 leva en servizo coa USAF dende 1955. En xuño de 2019 aínda había 76 unidades no seu inventario; 58 operados por forzas activas (2nd Bomb Wing e 5th Bomb Wing), 18 por forzas de reserva (307th Bomb Wing), e uns 12 en almacenamento de longo prazo na base de Davis-Monthan. Os bombardeiros voaron baixo o Mando Aéreo Estratéxico (SAC) ata que se disolveu en 1992 e os avións pasaron ao Mando Aéreo de Combate (ACC). En 2010 todos os B-52 Stratofortresses foron transferidos do ACC ao novo Mando de Ataque Global da Fuerza Aérea (AFGSC). O rendemento superior a altas velocidades subsónicas e os custos operativos relativamente baixos mantíñanos en servizo a pesar da chegada de bombardeiros estratéxicos máis avanzados e posteriores, como o B-58 Hustler, o cancelado B-70 Valkyrie, o B-1 Lancer de xeometría variable, e o furtivo B-2 Spirit. O B-52 completou 60 anos de servizo continuo co seu operador orixinal en 2015. Tras ser actualizados entre 2013 e 2015, agárdase que as derradeira unidades operen ata a década de 2050.

## Notas
Ario

**Ario** foi un presbítero alexandrino, configurador do arianismo, morto no 336, o día anterior ao fixado polo emperador Constantino para que se reconciliase coa Igrexa, asunto tratado no Primeiro Concilio de Nicea no ano 325.

## Traxectoria 
Discípulo de Luciano de Antioquía, enfrontouse ao seu bispo proclamando que Deus (o Pai) creara do nada ao Logos (o seu Fillo); que «houbo un tempo en que o Fillo non existía», e que xa que logo o Fillo era unha creación de Deus e non era Deus mesmo. Este era divino (un deus) pero que esta divindade non era da magnitude que a do Pai, polo tanto non se podía chamalo Deus Verdadeiro.

A súa doutrina coñécese como arianismo, aínda que xa existía antes de Ario; por exemplo, nas obras de Paulo de Samosata (bispo de Antioquía). En Tertuliano atópase a crenza análoga á de Ario de que o Fillo de Deus non existía antes de ser procreado. En Xustino Mártir atópanse sentenzas subordinacionistas similares ás de Ario, do mesmo xeito que en Oríxenes.

A defensa do arianismo foi asumida por diversos líderes eclesiásticos, entre os que se destaca Eusebio de Nicomedia (Arcebispo de Constantinopla), quen chegou a ser confesor do emperador Constantino I o Grande.

Con todo, o arianismo foi condenado como herexía polo Concilio de Nicea no ano 325. Neste sínodo de bispos reafirmouse a doutrina da consubstancialidade (*homoousios*, a mesma substancia) do Pai e do Fillo, polo que Ario e os seus seguidores foron exiliados e excomungados, aínda que outros concilios posteriores restauraron o arianismo como doutrina lexítima da Igrexa. A condena definitiva chegou no Primeiro Concilio de Constantinopla (381).

Posteriormente o arianismo perviviu entre os godos e outros pobos xermánicos. Ario era un predicador popular e dicíase que os seus sermóns eran cantados e repetidos pola xente do pobo. A súa obra principal foi *Talía* (Θαλια), hoxe desaparecida, do mesmo xeito que o resto dos seus libros, que foron queimados e proscritos, aínda que fragmentos dos seus textos perduraron nas obras dos seus detractores e grazas a eles o seu pensamento púidose reconstruír ata certo punto.

Ario morreu en estrañas circunstancias (posiblemente envelenado) en  en 336, na véspera do día en que ía ser readmitido na comuñón da Igrexa.

## Notas
Dispositivo electrónico

miniatura|Un micrófono AKG C451B.
Os **dispositivos** ou **aparatos electrónicos** consisten nunha combinación de diversos elementos ou compoñentes organizados en circuítos, destinados a controlar e aproveitar os sinais eléctricos, a diferenza dun dispositivo eléctrico, o cal serve para controlar e aproveitar o fluxo da corrente eléctrica.

Comparemos o funcionamento dun dispositivo eléctrico e dun dispositivo electrónico para notar mellor o concepto anterior: Unha lámpada eléctrica aproveita o fluxo eléctrico para producir enerxía luminosa, mentres que un aparato amplificador de son gobernará, mediante os seus circuítos electrónicos, os sinais provenientes dun micrófono, e os sinais excitadores dos altofalantes.

Un ordenador, está composto de diferentes dispositivos e circuítos electrónicos que cumpren variadas funcións, esencialmente gobernando sinais eléctricos, como por exemplo os producidos na unidade láser do lector de CD-ROMs.
Convair B-36 Peacemaker

O **Convair B-36 Peacemaker** foi un bombardeiro estratéxico dos Estados Unidos, e o maior bombardeiro que tivo o exército dese país. O deseño comezou en 1941, o primeiro prototipo voóu en 1946 e o primeiro avión de produción foi entregado en 1947. Como único bombardeiro de longo alcance en servizo, o B-36 covertéuse no principal piar da disuasión nuclear dos Estados Unidos ata mediados dos anos 50, cando foi substituído polo B-52 Stratofortress. O último B-36 foi retirado do servizo en 1959.

## Deseño 
O concepto do B-36 empezou coa proposta de Consolidated Aircraft para cumprir un requirimento da USAAC para un bombardeiro intercontinental. Se Gran Bretaña era invadida polos alemanás, os bombardeiros estadounidenses terían que alcanzar Europa directamente dende América. Aínda que isto nunca sucedeu, o B-36 foi considerado necesario para levar a guerra ao Xapón e o proxecto seguiu adiante.

O B-36 tomou forma como un avión con seis motores de inmensas proporcións: unha envergadura de 70m e unha lonxitude de 50. Os seis motores radiais Pratt & Whitney Wasp Major de 28 cilindros foron colocados nas grosas ás, propulsando (á metade de velocidade dos motores para manter as puntas subsónicas) inmensas hélices tripalas de 5 metros en configuración impulsora, para evitar que as turbulencias creadas pola hélice interferisen coa sustentación e aerodinámica das ás. A anchura destas (2,3 m) permitía ao enxeñeiro de voo acceder aos motores mentres o avión estaba no aire.

Coma no Boeing B-29 Superfortress, unha cuberta de voo presurizada e a cabina estaban unidas ao compartimento dos artilleiros traseiros por un túnel presurizado equipado cun carriño con rodas para pasar a través. A tripulación era de 15 persoas: piloto e copiloto, radar/bombardeiro, navegador, enxeñeiro de voo, dous operadores de radio e oito artilleiros (3 dianteros e 5 traseiros). Existían catro literas para descanso e relaxación, así como unha cociña no compartimento traseiro.

O armamento defensivo eran seis torretas con canóns retractables controladas por control remoto, unha torreta traseira e unha montaxe no morro, cada unha equipada con dous canóns de 20&nbsp;mm. Este foi o armamento defensivo máis poderoso nunca montado por un bombardeiro. A máxima carga de bombas era de 33t, en catro xigantescas bodegas de bombas.

O primeiro prototipo tiña un tren de aterraxe cunha enorme roda sinxela de 2,8 m de diámetro, pero esta configuración restrinxía o avión a só tres aeroportos en todos os Estados Unidos que fosen o bastante resistentes como para soportar a presión sobre o chan e os avións de produción tiñan tren de aterraxe de catro rodas.
Léon-Charles Thévenin

**Léon Charles Thévenin**, nado o 30 de marzo de 1857 e finado o 21 de setembro de 1926, foi un enxeñeiro de telégrafos francés que estendeu a Lei de Ohm á análise de circuítos eléctricos complexos.

## Traxectoria 
Nado en Meaux, Thévenin graduouse na Escola Politécnica de París no ano 1876. En 1878, uniuse ao corpo de Enxeñeiros de telégrafos de Francia. Alí traballou inicialmente no desenvolvemento de liñas telegráficas soterradas de longa distancia.	

Nomeado profesor xefe na Escola Superior en 1882, comezaron a interesarlle cada vez máis os problemas de medidas nos circuítos eléctricos. Tras estudar as Leis de Kirchhoff e a Lei de Ohm, desenvolveu o seu famoso teorema, o Teorema de Thévenin, o cal fixo posible calcular correntes en circuítos eléctricos máis complexos.

Ademais ensinou outras disciplinas fóra da Escola Superior, incluíndo un curso de mecánica no Instituto Nacional Agrónomo de París. No 1896, foi nomeado Director da Escola de Enxeñería de Telégrafos, e no ano 1901 foi nomeado Enxeñeiro en Xefe da compañía de telégrafos.
Magnitude aparente

A **magnitude aparente** (***m***) dunha estrela, planeta ou outro corpo celeste é unha medida do seu brillo aparente, é dicir, a cantidade de luz que se recibe do obxecto. Mentres que a cantidade de luz recibida depende realmente do ancho da atmosfera, as magnitudes aparentes normalízanse a un valor que terían fóra da atmosfera. Nótese que o brillo aparente non é igual ao brillo real (un obxecto extremadamente brillante pode aparecer absolutamente débil se está lonxe). A relación na cal o brillo aparente cambia, mentres que a distancia dun obxecto aumenta, é calculada pola lei da inversa do cadrado. A magnitude absoluta, *M*, dun obxecto, é a magnitude aparente que tería se estivese a 10 parsecs.

## Véxase tamén 
* Magnitude absoluta
* Clasificación estelar
Conxunto baleiro

O **conxunto baleiro** é o conxunto matemático que non ten ningún elemento. Represéntase co símbolo Ø ou simplemente como {}, e cumpre:

: Ø={x ∀ x ≠ x}.

Pódese representar tamén como:

:  \empty = \{x : x \neq x\}

Algunhas das súas propiedades son:

* Para calquera conxunto A, o conxunto baleiro é un **subconxunto** de A: {}&nbsp;⊆&nbsp;A.
* Para calquera conxunto A, a **unión** de A e o conxunto baleiro é A: A&nbsp;∪ {}&nbsp;=&nbsp;A.
* Para calquera conxunto A, a **intersección** de A e o conxunto baleiro é o conxunto baleiro: A&nbsp;∩ {}&nbsp;=&nbsp;{}.
* O único subconxunto do conxunto baleiro é o conxunto baleiro.
* A cardinalidade do conxunto baleiro é cero.
Teorema de Thévenin

O **teorema de Thévenin** indica que se unha parte dun circuíto eléctrico está comprendida entre dúas terminais A e B, esta parte en cuestión pode substituírse por un circuíto equivalente constituído unicamente por un xerador de tensión en serie cunha impedancia, de forma que ó conectar un elemento entre os dous terminais A e B, a tensión que cae nel e a intensidade que pasa por el son as mesmas tanto no circuíto real coma no equivalente.

O **teorema de Thévenin** é o dual do teorema de Norton.

## Tensión de Thévenin 
Ao desconectar a resistencia de carga do circuíto, entre os seus terminais aparece unha diferenza de potencial, sendo esta a tensión de Thévenin.

## Resistencia (impedancia) de Thévenin 
frame|dereita| Calquera caixa negra (Black box) contendo só fontes de tensión, fontes de corrente e outras resistencias, pode substituírse polo seu circuíto equivalente de Thévenin, con só unha fonte de tensión e unha resistencia

A resistencia de Thévenin é a resistencia que se "ve" dende os terminais A e B da carga cando esta se atopa desconectada do circuíto e tódolos xeradores están anulados. Para anular un xerador, substituímolo por un circuíto cerrado. Se o xerador é de corrente, substitúese por un circuíto aberto.

Para calcular a resistencia Thévenin, temos que observa-lo circuíto , diferenciando dous casos: circuíto só con xeradores independentes (non dependen dos compoñentes do circuíto), ou circuíto con xeradores dependentes.

Para o primeiro caso anulamos os xeradores do sistema, substituíndo os de tensión por un curtocircuíto, e os de corrente por un circuíto aberto. Calculamos a impedancia equivalente debida á asociación de tódalas impedancias do circuíto, sendo esta a resistencia de Thévenin.

Para o segundo caso, anulamos todos os xeradores independentes, pero non os dependentes. Introducimos un xerador de tensión de proba Vproba entre os terminais A e B. Resolvemos o circuíto, e calculamos a intensidade de corrente que circula polo xerador de proba. Teremos que a resistencia Thévenin será: 

R_{TH} = \frac{V_\mathrm{proba}}{I_\mathrm{proba}}\,\,\,\,\Omega
79

## Acontecementos 
[miniatura|esquerda|225px|Vista xeral de Pompeia co [Monte Vesuvio|Vesuvio ao fondo]]
* Tito sucede a Vespasiano como emperador de Roma.
* 24 de agosto e 25 de agosto: as cidades romanas de Pompeia, Herculano e Estabia quedan sepultadas baixo varios metros de cinza trala erupción do volcán Vesuvio.

## Nacementos 
## Mortes 
* Plinio o Vello, mentres dirixía unha expedición de rescate a Pompeia.
* Vespasiano, emperador romano.

## Outros 
* Historia ano a ano
82

## Acontecementos 
* Domiciano crea a Legio I Minervia.
* Expulsión de Dión Crisóstomo de Roma, Italia e Bitinia.

## Nacementos 
* Serano, médico grecorromano, orixinario de Asia Menor.

## Mortes 
## Outros 
* Historia ano a ano
81

## Acontecementos 
* Domiciano sucede ó seu irmán Tito como emperador de Roma.
miniatura|esquerda|175px|*O arco de Tito nunha gravura de Piranesi*

### Arte e cultura 
* Construzón do arco de Tito, en Roma.

## Nacementos 
## Mortes 
* 13 de setembro - Tito, emperador romano (n. 30).

## Outros 
* Historia ano a ano
Freaky Styley

***Freaky Styley*** e o segundo disco da banda estadounidense Red Hot Chili Peppers, editado o 16 de agosto de 1985 a través do selo EMI. O álbum marca o regreso do guitarrista Hillel Slovak á banda.

## Listaxe de cancións 
Todas as cancións escritas polos Red Hot Chili Peppers (Kiedis, Slovak, Flea, Martinez) agás as indicadas.

## Persoal 
* Anthony Kiedis - voz
* Hillel Slovak - guitarra
* Flea - baixo
* Cliff Martinez - batería
Praia da Torre

miniatura|dereita|Praia da Torre.
A **praia da Torre**, chamada así por mor da presenza do sitio arqueolóxico da fortificación medieval (Castelo da Lúa) existente na punta da Torre, ou tamén coñecida como " A Salgueiriña" quizais pola abondosa presenza de *Salix Atrocinerea* (salgueiro). O areal esténdese e está limitado pola punta de Iñobre ou punta da Posta e a desembocadura do río Té, cunha lonxitude de aproximadamente de 1.200 metros. A praia localízase na parroquia de Taragoña (concello de Rianxo), no fondo da ría de Arousa, na zona coñecida como enseada de Beluso, na comarca do Barbanza.

É unha praia acolledora de grande amplitude e con area fina, inda que ao longo da súa historia se produciron frecuentes períodos de espolio da area. Esixe un grande percorrido para non acalar ou topar profundidade nas mareas baixas; o seu acceso é sinxelo e aceptábel, dúas pistas alcatranadas inda que existen distintos camiños e sendeiros para acceder a distintas partes do areal. Esta praia ofrece gran cantidade de zonas arboradas e cunha variedade florística moi ampla, no tocante á fauna no período invernal chegan multitude de parellas de Alavanco real, así coma corvos mariños, garzas...

No seu momento chegou a posuír dúas cantinas ou chiringuitos, estando soamente na actualidade unha activa, que abre na tempada de verán. Así mesmo, na actualidade posúe un paseo marítimo dos máis afamados da comarca, ademais de distintos servizos, como aparcadorios, acceso a discapacitados, fontes, áreas de recreo...

## Notas 
## Véxase tamén
### Ligazóns externas
House (música)

dereita|miniatura|Exemplo de música house.

O **house** é un xénero de música electrónica no marco do dance aparecido a mediados da década de 1980 na cidade estadounidense de Chicago, a mans do músico, produtor e *discjockey* Frankie Knuckles. A orixe do nome do xénero procede da discoteca *The Warehouse* na que Knuckles exercía como *D.J.* residente.

O *house* naceu coma unha fusión de electro, funk, soul e música disco, fortemente influenciado por conxuntos vangardistas da época coma Kraftwerk e outras correntes electrónicas procedentes de Europa.
B.Y.O.B. (Bring Your Own Bombs)

**B.Y.O.B. (Bring Your Own Bombs)** (traducido: *trae as túas propias bombas*) é o primeiro single do cuarto disco de System of a Down, *Mezmerize*. É un xogo coa frase "*Bring Your Own Beer*" (traducido: *trae a túa propia cervexa*). É unha canción cunha alta carga política que foi feita para protestar pola Guerra de Iraq. A frase *"Why do they always send the poor?"* (*Por que eles envían sempre os pobres?*) repite unha pregunta similar feita polo director estadounidense Michael Moore, no seu documental *Fahrenheit 9/11* acerca do significativo número de soldados que serven en Iraq procedentes de arrabaldes pobres.
Kokkai

A **Dieta do Xapón** (国会 **Kokkai**) é a asemblea ou órgano máximo do poder do estado do Xapón consonte a Constitución xaponesa. Está formada por membros directamente elixidos polo pobo, cunha idade mínima de 20 anos. Os partidos políticos, aos que pertencen case tódolos membros da Dieta, son as unidades básicas da actividade política.

A Dieta nomea a un dos seus membros Primeiro Ministro, quen á súa vez forma o [gabinete] que controla o poder executivo do goberno.

A Dieta é o único órgano lexislativo do Estado. Toda lei debe seguir un proceso ata a súa aprobación final na mesma. Ademais ten outras funcións importantes, como a aprobación dos orzamentos da Nación, a ratificación de tratados internacionais e a posta en marcha de propostas formais para emendar a Constitución.

Celébranse tres categorías de sesións na Dieta: ordinaria, extraordinaria, e especial. A sesión ordinaria, convocase en xaneiro, unha vez ao ano, cun termo de 150 días, desempeña o papel principal xa que é onde os membros da Dieta deliberan os orzamentos para o ano seguinte e as leis necesarias para poñer en execución tales orzamentos.
71

## Acontecementos 
* Policarpo I convértese en bispo de Bizancio.

### Roma 
* Os romanos establecen unha fortaleza en York (Eboracum), como base para as forzas do norte da Britania. Inicialmente estableceuse exclusivamente para a lexión X Hispana, mais posteriormente foi ampliada para incluír aloxamento público, baños e templos.
* Potilio Cereal, gobernador da Britania, sufoca unha revolta de brigantes.
* Tamén vence a Claudio Civil na Batalla de Tréveris, sufocando así a rebelión de Batavia.
* Vespasiano e Nerva son cónsules.
* Tito tórnase prefecto dos pretores e recibe o mando proconsular, así como poder tribunicio, o que indicaba que Vespasiano seguiría a tradición hereditaria de sucesión.

### Asia 
* Reinado de Rabel II, rei de Nabatea (até 106). Converte Bostra, na Siria, na súa segunda capital.

## Nacementos 
## Mortes 
* Columela, escritor latino (n. 3 a.n.e.).
* Onésimo, bispo de Bizancio.

## Outros 
* O mitraísmo comeza a estenderse, especialmente entre os lexionarios romanos.
* Historia ano a ano